La prova d'avaluació de batxillerat per a l'accés a la universitat (PAU) s'estructura en dues fases:
-Fase general obligatòria que consta de cinc exercicis:
-Fase específica de caràcter voluntari:
Pots examinar-te d'un màxim de tres matèries de modalitat d'entre les següents:
Anàlisi musical, Biologia, Ciències de la terra i del medi ambient, Cultura audiovisual, Dibuix artístic, Dibuix tècnic, Disseny, Economia d'empresa, Electrotècnia, Física, Fonaments de les arts, Geografia, Grec, Història de l'art, Història de la filosofia, Literatura castellana, Literatura catalana, Llatí, Matemàtiques, Matemàtiques aplicades a les ciències socials, Química i Tecnologia industrial.
Les matèries comunes d'opció també poden ser objecte d'examen en la fase específica, sempre que no hagin estat triades a la fase general.
Pel que fa a les ponderacions, la matèria comuna d'opció examinada en fase general també serà tinguda en compte per al càlcul de la nota d'admissió, sempre que la qualificació sigui igual o superior a 5.
Les matèries examinades no han d'haver estat necessàriament cursades al batxillerat.
La qualificació de la fase general (QFG) és la mitjana aritmètica dels cinc exercicis de què està composta.
Cada un dels exercicis es qualifica amb una puntuació de 0 a 10 punts.
És condició indispensable tenir una qualificació de la fase general (QFG) igual o superior a 4 punts per poder optar a nota d'accés.
La superació de la fase general tindrà validesa indefinida.
La qualificació de la fase general de la PAU, juntament amb la mitjana del batxillerat, dóna ponderadament la nota d'accés per accedir a estudis universitaris.
Aquesta nota d'accés (mínim 5 i màxim 10) té validesa indefinida.
Es considera que has superat la prova d'accés a la universitat si obtens una nota igual o superior a 5 com a resultat de la mitjana ponderada del 60% de la nota mitjana de batxillerat i el 40% de la qualificació de la fase general, és a dir:
QMB= qualificació mitjana de batxillerat
QFG = qualificació de la fase general (sempre que aquesta sigui superior o igual a 4)
Exemple de càlcul de la nota d'accés:
L'Anna té una QMB de 8,50 i ha obtingut una QFG de 6,20
La qualificació de la fase específica configura la nota d'admissió.
S'obté de cada matèria examinada per separat, qualificada amb una puntuació de 0 a 10 punts.
Cada matèria es considerarà superada si s'obté una qualificació igual o superior a 5.
La nota d'admissió (mínim 5 i màxim 14) a un determinat estudi de grau incorpora les qualificacions de les matèries de la fase específica, ponderant-les segons el coeficient que correspongui (0,1 o 0,2).
Cal, però, que aquestes matèries estiguin vinculades a la branca de coneixement en què s'inscriu el grau per al qual es vol fer la preinscripció.
Nota d'admissió = Nota d'accés + a M1 + b M2
M1, M2 = les dues qualificacions de matèries superades a la fase específica que, un cop ponderades, proporcionin una millor nota d'admissió
a, b = paràmetres de ponderació de les matèries de la fase específica (0,1 o 0,2)
Exemple de càlcul de la nota d'admissió:
L'Anna vol estudiar el grau de Matemàtiques a la UAB i s'examina a la fase específica de Biologia, Física i Matemàtiques i obté els següents resultats:
Biologia = 7,00 Física = 7,50 Matemàtiques = 6,00
Es ponderen les notes en funció dels coeficients que corresponen al grau de Matemàtiques de la UAB.
En aquest cas Biologia pondera 0,1; Física pondera 0,2 i Matemàtiques pondera 0,2.
6,00 (de Matemàtiques) × 0,2 = 1,2
Nota d'admissió = 7,280 (nota d'accés) + 1,5 (primera qualificació més alta, un cop ponderada) + 1,2 (segona qualificació més alta, un cop ponderada)
Nota d'admissió de l'Anna per accedir al grau de Matemàtiques de la UAB = 9,980
Les qualificacions de les matèries de la fase específica tindran validesa per a l'accés a les universitats catalanes durant l'any que es realitzen les proves i els dos cursos acadèmics següents a la superació d'aquestes.
Pots consultar els paràmetres de ponderació als diferents estudis al Taula de Ponderacions.
Si vols millorar la qualificació de la PAU, pots presentar-te a successives convocatòries a la mateixa universitat on vas fer la prova, tret que justifiquis un canvi de residència i vulguis fer-la a una universitat més propera a la nova localitat.
Per millorar la nota et pots presentar a la fase general o a la fase específica o a ambdues, i de les assignatures de modalitat que vulguis, segons l'estructura de la prova, independentment de les assignatures de les quals t'hagis examinat en convocatòries anteriors.
Si et presentes de nou a la fase general t'hauràs d'examinar de les cinc matèries que la integren.
Si et presentes a més d'una convocatòria de la fase general sempre conservaràs la nota d'accés més alta (nota resultant que prové en un 60% de la qualificació mitjana de batxillerat + un 40% de la qualificació de la fase general).
En cas de presentar-te a la convocatòria de PAU juny i de PAU setembre, sempre tindrà prioritat per a l'assignació de places, la nota obtinguda a la convocatòria de PAU juny, tot i que la nota sigui més baixa que la nota obtinguda a la convocatòria de PAU setembre.